2. Ke taba efe e utloahalang—hore lintho tsohle li ikentse kapa hore ho na le motho ea li entseng? O dira sentle fa o sa dumele sengwe le sengwe se batho ba se buang. (Diane 14:15) Ka tsela nngwe, fa o dira jalo o tla bo o dira se se dirilweng ke Baberea ba bogologolo. * Fa Baberea ba ne ba utlwa dikgang tse di molemo tsa Bogosi la ntlha, ga ba a ka ba dumela ka bonako fela gore se ba neng ba se utlwa se boammaaruri. Go na le moo, ba ne ba tlhatlhoba Dikwalo ka kelotlhoko go bona “gore a dilo tseno di ne di ntse jalo.” (Ditiro 17:11) Ka mafoko a mangwe, Baberea ba ne ba bapisa dikgang tse di molemo tse ba di utlwileng le se Dikwalo di se buang. Mme fa nako e tsamaya, ba ne ba tlhatswega pelo gore ruri dikgang tse di molemo di ne di theilwe mo Lefokong la Modimo.